คือมีเพศสัมพันธ์แบบไม่ป้องกัน แล้วมีอาการแสบแคม มีตกขาวสีเหลืองปนเขียวนิดหน่อย มีกลิ่น เปนมา2-3วันละค่ะ ฉี่แสบตอนใกล้ฉี่เส้ด จะเปนอะไรมั้ยค่ะ
 อาการแสบคัน มีตกขาวสีเหลืองปนเขียวอาจเป็นอาการของการติดเชื้อในช่องคลอดจากแบคทีเรีย มากที่สุดครับ ทำให้เกิดกระเพาะปัสสาวะอักเสบตามมาด้วย เชื้อที่มักทำให้เกิดมักเป็นพวกหนองในแท้ หนองในเทียม หรืออาจจากแบคทีเรียชนิดอื่นๆ ก็ได้ การจะแน่ชัดต้องเอาตกขาวหรือหนองในท่อปัสสาวะไปตรวจ การรักษาต้องทานยาฆ่าเชื้อแบคทีเรีย ดังนั้นเพื่อความปลอดภัยควรไปพบแพทย์เพื่อให้การวินิจฉัยและรักษาที่ถูกต้องครับ ระหว่างนี้ต้องงด พสพ และทานน้ำมากๆก่อนไปพบแพทย์ ไม่ควรซื้อยาทานเอง เพราะอาจยาไม่ตรงกับเชื้อและทำให้เชื้อดื้อยาได้